שבת שלום לכולם . תצטרפו אלינו למסע לשינוי פניה של הדמוקרטיה בישראל . הגיע הזמן לשים קץ למצב הזוי בו 120 חברי כנסת , אשר רובם מנותקים ממציאות החיים שלנו , מקבלים החלטות לגבינו . הגיע הזמן שמיליוני ישראלים שרוצים להיות חלק מהתהליך הדמוקרטי יוכלו לממש זאת . כך נוכל לבנות מדינה שקשובה לצרכי הרוב ומכבדת את המיעוטים . העובדה שבכנסת יושבים 120 חברי כנסת , מספר קטן ומצומצם ביחס ל - 8 מיליון אזרחים , לא עוזרת לקבל החלטות נכונות יותר , לא עוזרת לקבל החלטות מהר יותר , ולא עוזרת לנו לחיות כאן בכבוד . למה היא כן עוזרת ? היא עוזרת לאנשי עסקים שרוצים הנחות בארנונה , היא עוזרת לתאגידים שרוצים הקלות מס , היא עוזרת לפואד לקבל מעטפות מהכיס ולאולמרט להונות את המדינה במשך 30 שנה , לשר האוצר לשעבר הירשזון למעול . הם לא אנשים רעים , פשוט ההבנה שבלי לעזור לאנשי עסקים הם לא ישרדו במערכת הפוליטית מעודדת אנשים טובים לבצע החלטות רעות . על חשבוננו . אז במקום להחליף את השליט בואו נחליף את צורת השלטון . אנחנו מציעים דמוקרטיה ישירה שבכל חודש תעלה סוגייה עיקרית על סדר היום להצבעת העם , והעם יחליט בצורה דמוקרטית . אנחנו מציעים לכתוב חוקה שכל אזרח יוכל להשפיע עליה כדי למנוע מצב שבו הרוב יפגע באוכלוסיות המיעוט . אנחנו מציעים מצב שבו לבעלי הון וממון יהיה הרבה פחות משקל בקבלת ההחלטות על החיים שלנו , מאחר וכל אחד יהיה עצמאי , ואף אחד לא יוכל להגדיל את כוחו הפוליטי באמצעות קניית חבר כנסת אחד . הצטרפו אלינו , הגיע הזמן שהישראלים יובילו קו חדשני ברמה עולמית . הגיע הזמן שהמהפכה הצרפתית של המאה ה - 18 , זו שנפטרה מהמלך , תופיע כאן בישראל של המאה ה - 21 ותפטר מה ״ דמוקרטיה הפרלמנטרית ״ שהמליכה עלינו את הטייקון . https : / / www.facebook.com / pages / דמוקרטית - המונים / 406929672776167 ? sk = timeline